
Grozījums Ministru kabineta 2009. gada 17. novembra noteikumos Nr. 1320 "Noteikumi par bīstamo iekārtu reģistrāciju"
Izdoti saskaņā ar likuma “Par bīstamo iekārtu tehnisko uzraudzību” 8.panta pirmās daļas 2.punktu
· Izdarīt Ministru kabineta 2009. gada 17. novembra noteikumos Nr. 1320 "Noteikumi par bīstamo iekārtu reģistrāciju" (Latvijas Vēstnesis, 2009, 184. nr.; 2010, 188. nr.) šādu grozījumu:
· 1. Papildināt ar 7.1 punktu šādā redakcijā:
· "7.1 Vertikālajām cēlējplatformām, kas nodotas lietošanā laika posmā no 2001. gada 1. janvāra līdz 2022. gada 1. aprīlim un kurām nav pieejama šo noteikumu 6.2. un 6.3. apakšpunktā minētā dokumentācija, valdītājs rīkojas šādi:
· 7.11. attiecībā uz vertikālajām cēlējplatformām, kas nav reģistrētas bīstamo iekārtu reģistrā, valdītājs iesniedz inspicēšanas institūcijā šo noteikumu 7. punktā minēto dokumentu kopijas, kas apliecina vertikālās cēlējplatformas izcelsmi, ražotāju, izgata­vošanas gadu, lietošanas uzsākšanas gadu un īpašumtiesības;
· 7.12. attiecībā uz vertikālajām cēlējplatformām, kas ir reģistrētas bīstamo iekārtu reģistrā, valdītājs ne vēlāk kā līdz 2024. gada 1. aprīlim iesniedz inspicēšanas institūcijā šo noteikumu 6.2. un 6.3. apakšpunktā noteiktās dokumentācijas kopijas vai rakstisku iesniegumu par vertikālās cēlējplatformas svītrošanu no bīstamo iekārtu reģistra."

